text: Coca de recapte | Cedida
  La cuina típica del municipi cal emmarcar-la en el conjunt de tradicions gastronòmiques de la Segarra
  per Redacció 16 de gener de 2019 09:33
  La gastronomia de la Segarra ve marcada per l'autosuficiència del món rural, fet que fa possible que encara es conservin maneres autònomes d'alimentació.
  Un dels productes que no poden faltar a les taules de Cervera són les coques de recapte, que tenen una llarga tradició a la cuina catalana en general i a la d'interior en particular. A la Segarra, comarca cerealística per excel·lència, era una manera gustosa de menjar cereal.
  D'aquesta manera, sobre la base fina de coca s'hi afegeix qualsevol producte de l'horta que es tingui a l'abast, juntament amb botifarra o arengades per completar l'àpat.
  6 arengades mitjanes
  Per fer la massa de la coca, passeu la farina per un sedàs i col·loqueu-la damunt la taula en forma de volcà. A l'interior poseu-hi la sal, el llevat i l'aigua, i amb la punta dels dits diluïu el llevat.
  Tot seguit, barregeu la farina amb el llevat dissolt fins a obtenir una massa compacta i un punt tova.
  Poseu la massa en un recipient amb el fons una mica enfarinat. Tapeu-la amb un drap i deixeu-la reposar en un lloc temperat durant unes 5 hores perquè agafi volum.
  Passat el temps de repòs, afegiu l'oli a la massa i torneu-la a pastar amb els dits. Estireu-la amb un corró amb un gruix d'un centímetre.
  Enforneu la massa, sense el farciment, a 200?°C durant uns 10 o 12 minuts.
  Per al recapte, netegeu primer les hortalisses. Al foc o al forn (amb una safata untada d'oli) escaliveu les albergínies i els pebrots fins que la pell ennegreixi.
  Deixeu-los refredar. Després peleu-los i talleu-los a tires una mica amples.
  Talleu a grills més aviat fins tant els tomàquets com les cebes.
  Col·loqueu les hortalisses sobre la massa ja enfornada. Repartiu les arengades per la coca i després saleu les hortalisses i ruixeu el conjunt amb l'oli.